**АЙМГИЙН ИРГЭДИЙН ТӨЛӨӨЛӨГЧДИЙН ХУРЛЫН ХӨРӨНГӨ ОРУУЛАЛТ, ТӨЛӨВЛӨЛТ ТӨСӨВ, ӨМЧИЙН ХОРОО**

2016.12.15 Чингис хот

 **АИТХурлын зохион байгуулалтын бүтэц нь:**

1. Төрийн байгуулалт, хяналт шинжилгээ, үнэлгээний хороо

2. Хууль эрхзүй, авлига ёсзүйн хороо

3. Нийгмийн бодлогын хороо

4. Хөрөнгө оруулалт, төлөвлөлт төсөв, өмчийн хороо

5. Хөдөө аж ахуй, аялал жуулчлал, байгаль орчны хороо

6. Өргөдөл гомдол, иргэний танхим, сургалт судалгааны хороо

болж шинэчлэгдэн байгуулагдсан.

**Хөрөнгө оруулалт, төлөвлөлт төсөв, өмчийн хорооны гишүүд:**

1. Ц.Идэрбат – Хорооны дарга

2. Д.Жамбаа

3. Ч.Алтанзаяа

4. Б.Насанжаргал

5. Ч.Мөнх-Эрдэнэ

6. Д.Амгаланбаатар

7. Д.Бат-Эрдэнэ

8. Ц.Чогсомжав

9. Ц.Амгаланбаатар

10. К.Кульжан

11. У.Одхүү

**АИТХ-ын Хороо байгуулж ажиллах зорилго:**

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хууль, Төсвийн тухай хууль, бусад хууль тогтоомжийн хэрэгжилтийг хангуулах, Хурлын байгууллагын үйл ажиллагааг нийтэд ил тод нээлттэй болгож, иргэдийн гаргасан зөв, оновчтой санал бодлыг Хурлын шийдвэр, аймаг орон нутгийн эдийн засаг, нийгмийн олон талт асуудлыг шуурхай шийдвэрлэх бодлого чиглэлд тусгах, аймаг орон нутгийн нийгэм, эдийн засгийн хөгжлийн бодлого тодорхойлох, төлөөлөгчдийн хүсэл зорилгыг иргэд, байгууллагын зүгт хандуулж, төлөөллийн чиг үүргийг нь хэрэгжүүлэх юм.

**Хорооны үйл ажиллагаа:**

Хороо хариуцсан чиглэлээрээ шийдвэрлэх шаардлагатай, тулгамдсан асуудлыг иргэд, олон нийт, холбогдох байгууллагын оролцоотой судалж боловсруулах, шалгаж танилцах, үнэлэлт дүгнэлт гаргах, Төлөөлөгчдийн болон Тэргүүлэгчдийн Хуралдаанд асуудал боловсруулж хэлэлцүүлэх, гаргасан шийдвэрийг сурталчлах, хэрэгжилтийг зохион байгуулах, биелэлтийг тооцох зэргээр ажиллана.

Хороо жил, улирлаар ажлаа төлөвлөн Хурлаараа хэлэлцэн батлах бөгөөд биелэлтийг АИТХ-ын Тэргүүлэгчдэд хагас жилд нэгээс доошгүй удаа танилцуулж, энэ тухайгаа Иргэний танхимаар дамжуулан иргэд олон нийтэд мэдээлэл хүргэж байна.

Хороо шаардлагатай тохиолдолд мэргэжлийн байгууллага, ажилтнууд, иргэдийг өөрийн ажилдаа татан оролцуулж, оновчтой зөв шийдвэр гаргахад үйл ажиллагаагаа чиглүүлж ажиллана.

Хурлын байгууллагын үйл ажиллагаанд Төлөөлөгчдийн оролцоог тогтмол хангаж, аймаг орон нутгийн төсөв санхүү, нийгэм, эдийн засгийн хөгжлийн бодлого тодорхойлох удирдлагын чиг үүргээ хэрэгжүүлэх боломжоор хангахад зориулсан хөрөнгийн асуудлыг Төсвийн тухай хуулийн 58 дугаар зүйлийн 58.2.1 заалтын хүрээнд шийдвэрлэнэ.

Хорооны гишүүдийн тухайн цаг үетэй уялдан гарах ажлын удирдамжийг Хурлын даргын захирамжаар батлах бөгөөд тухайн ажлын хэсэгт орж ажиллах хорооны гишүүдэд дэмжлэг туслалцаа үзүүлж, үндсэн ажил үүргийг нь зохицуулж байх нь албан байгууллагын дарга эрхлэгч, мэргэжилтэн нарын үүрэг болно. Хурлын даргын захирамжаар батлагдсан удирдамж бүхий ажлын хэсэгт тухайн үйл ажиллагаатай нь холбоотой мэдээлэл бичиг баримтыг гаргаж өгөх үүрэгтэй.

**ХОТТӨХ-ны эрх хэмжээний хүрээнд эрхлэх үйл ажиллагааны чиглэл:**

1. Аймгийн төсөв

2. Төсвийн орлого, зарлага, төсвийн хяналт

3. Санхүү, зээл, албан татвар

4. Эдийн засгийн гадаад, дотоод бодлого

5. Аймгийн нийгэм, эдийн засгийн үндсэн чиглэл

6. Орон нутгийн өмчийн асуудал

7. Эдийн засгийн тогтвортой байдал

8. Гадаад харилцаа, экспортын байдал

9. Төрөөс хувийн хэвшлийг дэмжих бодлого

10. Аймгийн ИТХ-ын төсөв

11. Стандартчлал, хэмжил зүй, чанарын баталгаажуулалт

12. Гадаадын зээл, буцалтгүй тусламжийн зарцуулалт, ашиглалт

13. Статистик

14. Барилга, хот байгуулалт, хотын хөгжил

15. Түлш, эрчим хүчний бодлого

16. Зам тээвэр

17. Харилцаа холбоо

18. Худалдан авах ажиллагаа

**ХОТТӨХ-ны хариуцан ажиллах байгууллагууд:**

1. Аймгийн ЗДТГ-ын Санхүү, төрийн сангийн хэлтэс

2. АЗДТГ-ын Хөрөнгө оруулалт, хөгжлийн бодлого, төлөвлөлтийн хэлтэс

3. Татварын хэлтэс

4. Орон нутгийн өмчийн газар

5. Газрын харилцаа, барилга хот байгуулалтын газар

6. Статистикийн хэлтэс

7. Монгол банк болон арилжааны банкууд

8. Барилгын компаниуд

9. Эрчим хүчний байгууллага

10. Стандартчлал, хэмжилзүйн төв

ХОРОО ХАРИУЦСАН АЖИЛТАН: Т.АЛТАНЧИМЭГ

/Утас: 9803-7899, 7056-2085, alta9t@yahoo.com/